Valitettavasti, Peruutetutlennot.fi ei voi auttaa saamaan korvausta konkurssitapauksissa. Tämä koskee sekä tapauksia, jotka on otettu käsittelyyn ennen konkurssia että tapauksia konkurssi-ilmoituksen jälkeen. Tässä kooste asioista, jotka voit tehdä jos lentoyhtiösi menee konkurssiin:
1. Jos olet ostanut pakettimatkan ja lentoyhtiösi menee konkurssiin ennen lähtöpäivää
Matkantarjoaja on velvollinen saattamaan sinut määränpäähän toisella lentoyhtiöllä. Jos tämä ei onnistu, sinulla on oikeus saada pakettimatkan koko hinta palautetuksi. Jos saavut määränpäähän myöhässä konkurssin vuoksu, sinulla voi olla oikeus hinta-alennukseen. Kaikki tiedustelut tulee tehdä suoraan matkantarjoajalle.
2. Jos olet ostanut yksittäiset lentoliput ja lentoyhtiö menee konkurssiin ennen lähtöpäivää
Jos lentosi oli maksettu kansainvälisellä luottokortilla ( Visa, Mastercard, American Express tai Diners Club ), pankkisi voi vaatia korvausta puolestasi. Kaikki tiedustelut tulee tehdä suoraan oman pankkisi kautta.
3. Jos ostit pakettimatkan ja lentoyhtiö menee konkurssiin matkasi aikana
Matkantarjoaja on velvollinen tarjoamaan sinulle paluulennon toisella lentoyhtiöllä. Jos konkurssin seurauksena joudut yöpymään ylimääräisiä öitä määränpäässä, matkantarjoajan tulee huolehtia näistä kuluista. Jos konkurssin seurauksena paluupäiväsi aikaistuu, olet oikeutettu saamaan alennusta hinnasta. Kaikki tiedustelut tulee tehdä suoraan matkantarjoajalle.
4. Olet ostanut yksittäiset lentoliput ja lentoyhtiö menee konkurssiin matkasi aikana
Jos lentolippusi oli maksettu kansainvälisellä luottokortilla ( Visa, Mastercard, American Express tai Diners Club), pankkisi voi vaatia korvausta puolestasi. Kaikki tiedustelut tulee tehdä suoraan oman pankkisi kautta.
Jos sinulla on henkilökohtainen matkavakuutus, on myös hyvä idea ottaa yhteys ko. vakuutusyhtiöön ja pyytää apua.